b'\n_START_ARTICLE_\nLassila (Noormarkku)\n_START_PARAGRAPH_\nLassila (ruots. Kl\xc3\xa5smark) on kyl\xc3\xa4 Noormarkussa Porissa. Kyl\xc3\xa4ss\xc3\xa4 on 200 asukasta (2013)._NEWLINE_Lassilassa on kirkko ja kauppa. Lassilan kyl\xc3\xa4keskus sijaitsee Lavian Karhij\xc3\xa4rvest\xc3\xa4 Noormarkun Inhottuj\xc3\xa4rveen laskevan Lassilanjoen varrella. Lassila on Noormakun it\xc3\xa4isen osan keskus. Alueen pienempi\xc3\xa4 kyli\xc3\xa4 ovat Lassilan pohjoispuolella sijaitsevat Kairila ja Harhala. Lassilan kautta kulkee Noormarkun ja Lavian v\xc3\xa4linen seututie 256, jota pitkin on 24 kilometri\xc3\xa4 Noormarkun keskustaan, 45 kilometri\xc3\xa4 Porin keskustaan ja 25 kilometri\xc3\xa4 Lavialle. Lassilaan oltiin perustamassa oma kirkkoherrakunta eli tutummin seurakunta 1922, mutta asia raukesi vuoteen 1928 menness\xc3\xa4. Tuohon aikaan t\xc3\xa4m\xc3\xa4 olisi merkinnyt oman kunnankin perustamista .'